text: Flyrute lukker i Billund
  08 november 2013 kl. 09.32
  Fra 30. december lukker flyruten mellem Billund og Birmingham med flyselskabet BMI Regional.
  Den 3. juni i år åbnede flyselskabet BMI Regional ruten mellem Billund og Birmingham. Men bare fire måneder efter, er flyselskabet begyndt at refundere penge, til de kunder som har købt flybilletter i det nye år. Ruten lukker, oplyser selskabet til TV SYD.
  Det gør den dels på grund af en omorganisering, men også fordi billetsalget har svigtet. I de første fire måneder har flyselskabet kun kunne sælge ca. 30 % af godt 10.000 flysæder.
  BMI Regional har haft seks ugentlige afgange fra Billund, men med lukningen af ruten, trækker selskabet sig helt fra Billund Lufthavn.
  Selskabets omorganisering handler i høj grad om at have større fokus på kunder fra olie- og offshoreindustrien. Ruten mellem Esbjerg og Aberdeen berøres derfor ikke.
  